સૂત્રોએ જણાવ્યું હતું કે છેલ્લા એક મહિનાથી લગાતાર કોઠારિયા વિસ્તારમાં સફાઈ કરવા, દવા છંટકાવ કરવા, વરસાદના કારણે રસ્તા પર બેફામ ગંદકી થઈ ગઈ હોય મોરમ પાથરવા, મચ્છરના ઉપદ્રવને નાથવા માટે ફોગિંગ અને દવા છંટકાવ કરવા લગાતાર રજૂઆતો કરવામાં આવી રહી છે પરંતુ મહાપાલિકા તંત્રની એક પણ શાખાની ટુકડી કોઠારિયા વિસ્તારમાં આવી નથી. રસ્તાની હાલત તો એટલી ખરાબ છે કે વાહન ચલાવવું તો દૂર ચાલવું પણ મુશ્કેલ બની જાય છે. વહેલી તકે આરોગ્ય શાખા અને મેલેરિયા શાખાની ટુકડીઆે કોઠારિયા વિસ્તારમાં સર્વે કરે અને રોગચાળો ફેલાતો અટકાવે તેવી પ્રબળ લોકમાગણી ઉઠવા પામી છે.